recursal/SuperWikiNEXT-32B huggingface dataset:
| தமிழர் கண்ணோட்டம் |
| --- |
|  |
| **இதழாசிரியர் மற்றும் வெளியீட்டாளர்** | பெ. மணியரசன் |
| **வகை** | தமிழ்த் தேசிய அரசியல் இதழ் |
| **வெளியீட்டு சுழற்சி** | மாத இதழ் |
| **முதல் இதழ்** | பிப்ரவரி, 1988. |
| **நிறுவனம்** | தமிழ்த்தேசியப் பேரியக்கம் |
| **நகரம்** | சென்னை |
| **மாநிலம்** | தமிழ் நாடு |
| **நாடு** | இந்தியா |
| **தொடர்பு முகவரி** | தமிழர் கண்ணோட்டம்  21, முதல் தெரு, முதல் பிரிவு,  கலைஞர் கருணாநிதி நகர்,  சென்னை 600 078. |
| *வலைப்பக்கம்'* |  |

**தமிழர் கண்ணோட்டம்** என்னும் திங்கள் இதழ் தமிழ்நாட்டில் சென்னை நகரில் இருந்து வெளிவருகிறது. தமிழ்த் தேசிய அரசியல் இவ்விதழின் பாடுபொருளாக இருக்கிறது.

தொடக்கம்
--------

இந்த இதழ் 1988 ஆம் ஆண்டு தொடங்கப்பட்டது. 2011 வரை **தமிழர் கண்ணோட்டம்** என்ற பெயரில் வந்த இந்த இதழ் 2012ஆம் ஆண்டு முதல் மாதமிருமுறை **தமிழ்த் தேசியத் தமிழர் கண்ணோட்டம்** என்னும் பெயரில் வெளிவருகிறது.2020 ஆம் ஆண்டு மார்சு முதல் மாத இதழாக வருகிறது. 2003 முதல் 2019 வரை வெளியிடப்பட்ட இதழ்கள் அனைத்தும் வலைபூவில் ஆவணப்படுத்தப்பட்டுள்ளது. ஆகஸ்டு 2009 ஆம் ஆண்டிலிருந்து வெளிவந்த தமிழ்த் தேசியத் தமிழர் கண்ணோட்டம் இதழ்கள் கீற்று இணைய தளத்தில் பதிவேற்றப்பட்டுள்ளன

நோக்கம்
-------

தமிழ் இன நலன் காக்கும் தமிழ்த் தேசக் குடியரசை உருவாக்க வேண்டும் என்னும் தமிழ்த்தேசியப் பேரியக்கத்தின் கொள்கைகளையும் செயல்திட்டங்களையும் நடவடிக்கைகளையும் வெளிப்படுத்துவதோடு, தமிழ்நாட்டுத் தமிழர்களின் உரிமைச் சிக்கல்கள் குறித்து விழிப்புணர்வு ஏற்படுத்துவதே தமிழ்த்தேசியத் தமிழர் கண்ணோட்டம் இதழின் நோக்கம் ஆகும்.

ஆசிரியர் குழு
-------------

தமிழ்த்தேசியத் தமிழர் கண்ணோட்டம் இதழுக்கு,தமிழ்த்தேசியப் பேரியக்கத் தலைவர் பெ. மணியரசன் ஆசிரியராகவும் வெளியீட்டாளராகவும் இருக்கிறார். தமிழ்த்தேசியப் பேரியக்க பொதுச் செயலாளர் கி. வெங்கட்ராமன் இணை ஆசிரியராகவும், க.அருணபாரதி, கதிர்நிலவன்,கவிபாஸ்கர்,அ. ஆனந்தன்,நா.இராசாரகுநாதன்,நா. வைகறை,ப. செம்பரிதி ஆகியோர் ஆசிரியர் குழு உறுப்பினர்களாகவும் இருக்கின்றனர்.

சான்றடைவு
---------

1. ↑  "தமிழ்த் தேசியத் தமிழர் கண்ணோட்டம்".
2. ↑  "தமிழ்த் தேசிய தமிழர் கண்ணோட்டம்". கீற்று இணைய தளம். 31 திசம்பர் 2014 அன்று பார்க்கப்பட்டது.
3. ↑
**உமா பரமேசுவரன்** (*Uma Parameswaran*) இந்திய வம்சாவளியைச் சேர்ந்த ஒரு கனடா எழுத்தாளர் என அறியப்படுகிறார். சென்னையில் பிறந்த இவர் சபல்பூரில் வளர்ந்தார். சபல்பூர் பல்கலைக்கழகத்தில் இளங்கலைப் படிப்பை முடித்தார். நாக்பூர் பல்கலைக்கழகம் மற்றும் இந்தியானா பல்கலைக்கழகங்களில் முதுகலைப் பட்டங்களையும், மிச்சிகன் மாநில பல்கலைக்கழகத்தில் ஆங்கிலத்தில் முனைவர் பட்டத்தையும் பெற்றார். 1966 ஆம் ஆண்டு முதல் இவர் கனடாவில் வசித்து வருகிறார். வின்னிபெக் பல்கலைக்கழகத்தில் பல ஆண்டுகள் ஆங்கிலப் பாடம் கற்பித்தார்.

ஒரு எழுத்தாளராக உமா பரமேசுவரன் புனைகதை, கவிதை, நாடகம் மற்றும் புனைகதை அல்லாத படைப்புகள் பலவற்றை வெளியிட்டுள்ளார். *அவளுக்குள் எப்போதும் என்ன இருந்தது* என்ற இவரது 1999 ஆம் ஆண்டின் ஆங்கிலச் சிறுகதைத் தொகுப்பு பல விருதுகளை வென்றது. நோபல் பரிசு பெற்ற விஞ்ஞானி சி.வி.ராமன் மற்றும் அவரது மனைவி லோகோசுந்தரி ராமன் ஆகியோரின் வாழ்க்கை வரலாற்றையும் இவர் எழுதியுள்ளார். சி.வி. ராமன் மற்றும் சுப்பிரமணியம் சந்திரசேகர் ஆகியோருடன் தொடர்புடையவர் என்ற சிறப்பும் இவருக்கு உண்டு.

மேற்கோள்கள்
-----------

1. ↑
2. ↑
3. ↑
**கே. நாராயணன்** (*K. Narayanan*) ஓர் இந்திய திரைப்பட இயக்குநரும், தொகுப்பாளரும், கலை இயக்குநருமாவார். இவர் பெரும்பாலும் மலையாளத் திரைப்படத்துறையில் பணியாற்றியவர். 1953ல் திரைத்துறைக்கு அறிமுகமானதிலிருந்து இருநூற்றுக்கும் மேற்பட்ட மலையாளம் மற்றும் தமிழ்மொழித் திரைப்படங்களைத் தொகுத்துள்ளார்.

ஆரம்ப கால வாழ்க்கை
------------------

இவர் 1933ல் திருச்சூர் அருகேயுள்ள நந்திபுரத்தில் திக்கட் ஹவுஸில் பிறந்தார். இவரது பெற்றோர் கண்ணன் நாயர் மற்றும் கல்யாணியம்மா ஆவர். இவரது தந்தை இந்திய இரயில்வேயில் பணிப்புரிந்ததால் இவர் தனது குழந்தைப் பருவத்தில் சென்னையில் இருந்தார். இவர் எட்டாம் வகுப்பிலேயே தனது படிப்பை நிறுத்தினார். இவரது மனைவி சரோஜினி என்பவராவார்.

திரைப்பயணம்
-----------

நாராயணன் 1947ல் சங்கர் என்பவரிடம் உதவியாளராக இருந்து தனது திரைப்பட வாழ்க்கையைத் தொடங்கினார். திரைப்படத் தொகுப்பாளராக *சதாரமே* என்ற கன்னடத் திரைப்படத்தில் தொகுப்பாளராக அறிமுகமானார். மலையாளத்தில் இவரது முதல் திரைப்படம் *ஆஷாதீபம்* ஆகும். இது தமிழில் ஜெமினி கணேசன் நடிப்பில் ஆசை மகன் என்ற பெயரில் வெளி வந்தது.  கேரள மாநிலத்தில் சிறந்த திரைப்படத் தொகுப்பாளருக்கான விருதை நான்கு முறை பெற்றவர்.

திரைப்படப்பட்டியல்
------------------

### தமிழ்

1. சிவகெங்கைச் சீமை
2. பாத காணிக்கை
3. பணத்தோட்டம்
4. ஏழை பங்காளன்
5. ஆண்டவன் கட்டளை
6. அன்புக்கரங்கள்
7. கௌரி கல்யாணம்
8. அரச கட்டளை
9. குடியிருந்த கோயில்
10. கல்லும் கனியாகும்
11. மாட்டுக்கார வேலன்
12. நான் ஏன் பிறந்தேன்
13. அன்னமிட்ட கை
14. பட்டாம்பூச்சி
15. குப்பத்து ராஜா
16. அலாவுதீனும் அற்புத விளக்கும்
17. ஒரே வானம் ஒரே பூமி
18. பகலில் ஒரு இரவு
19. திசை மாறிய பறவைகள்
20. காளி
21. குரு
22. கோலங்கள்

### மலையாளம்

1. ஆசை மகன் (1953)
2. மூலதனம் (1969)
3. கள்ளிச்செல்லம்மா (1969)
4. அம்பலப்புரா (1970)
5. சீக்‌ஷா (1971)
6. இன்பதாகம் (1978)
7. சுமையுந்து (1980)
8. அகிம்சை (1982)
9. நாணயம் (1983)
10. கைகேயி (1983)
11. பூமிகா சாவ்லா (1991)
12. நீலகிரி (1991)
13. இன்ஸ்பெக்டர் பலராம் (1991)

மேற்கோள்கள்
-----------

1. ↑  "കെ.നായായണൻ". *m3db.com*. മലയാളം മൂവി & മ്യൂസിക് ഡാറ്റബേസ്. 24 ஜூன் 2019 அன்று பார்க்கப்பட்டது.
2. ↑  "K Narayanan" (மலையாளம்). MSI. 19 October 2017 அன்று பார்க்கப்பட்டது.
**நடவாவி கிணறு** என்பது தமிழ்நாட்டின், காஞ்சிபுரம் அருகே ஐயங்கார் குளம் என்ற ஊரில் சஞ்சீவிராய சுவாமி கோயில் அருகே உள்ள வித்தியாசமான ஒரு குளம் ஆகும்.

பெயராய்வு
---------

வாவி என்றால் கிணறு என்றும் நட என்றால் நடத்தல் என்றும் பொருள் ஆகும். அதாவது நடவாவி கிணறு என்றால் படிகட்டுள்ள கிணறு என்று பொருளாகும்.

அமைப்பு
-------

நடவாவிக் கிணறானது வித்தியாசமான தோற்றத்தில் உள்ளது. இந்தக் கிணற்றுக்கு முன்பு கல்லால் அழகிய வேலைப்பாடுகளுடன் அமைக்கபட்ட ஒரு தோரண வாயில் உள்ளது. வாயிலின் உச்சியில் கயலட்சுமியின் உருவமும், தூணின் இரு புறங்களிலும் வீரர்கள் அமர்ந்த யாளியின் உருவங்கள் அமைந்துள்ளன. இந்தக் கிணற்றுக்கு செல்ல தரை மட்டத்தில் இருந்து படிக்கட்டுடன் கூடிய சுரங்கம் போன்ற பாதை உள்ளது. அந்தப் பாதையில் இறங்கிச் சென்றால் ஒரு மண்டம் உள்ளது. அந்த மண்டபத்தின் நடுவில் ஒரு கிணறு உள்ளது. இதுவே நடவாவிக் கிணறு ஆகும். தரைமட்டத்தில் இருந்து கீழே செல்ல 48 படிகள் உள்ளன. 27 படிகளைக் கடந்தால் மண்டபத்தை அடைய முடியும். இந்த மண்டபமானது 12 தூண்களுடன் குளத்தைச் சுற்றி அமைந்துள்ளது. தூண்களில் பெருமாளின் அவரதாரங்கள் சிறியதும் பெரியதுமாக செதுக்கபட்டுள்ளன.

விழா
----

ஒவ்வொரு ஆண்டும் சித்திரை முழுநிலவு நாளில் இங்கு நடவாவி உற்சவம் நடத்தப்படுகிறது. அந்த நாளுக்கு இரு நாட்களுக்கு முன்னதாகவே கிணற்றில் உள்ள மண்டபத்தில் நீர் தேங்காதவாறு கிணற்றில் கூடுதலாக உள்ள நீர் வெளியே இறைக்கப்படுகிறது. விழா நாளில் காஞ்சி வரதராசப் பெருமாள் இந்தக் குளத்தில் உள்ள மண்டபத்தில் வந்து மூன்று முறை வலம் வருகிறார். பின்னர் கோயில் கிணற்று நீரில் வரதராசருக்கு திருமஞ்சனம் செய்யப்படுகிறது. அடுத்த நாள் கோயிலில் இருந்து இராமர், இலக்குன், சீதை ஆகியோர் இந்தக் கிணற்றுக்கு வந்து செல்கின்றனர். அதன்பிறகு உள்ளூர் பக்தர்கள் நடவாவிக் கிணற்றில் புனித நீராடுகின்றனர். விழாவுக்குப் பின்னர் கிணற்றில் ஊற்றெடுத்து மண்டபத்தையும் கிணற்றையும் நீர் நிரப்பிவிடும்.

பரவலர் பண்பாட்டில்
------------------

நான் கடவுள் திரைப்படத்தின் சில காட்சிகள் இந்த நடவாவிக் கிணற்றில் படமாக்கபட்டன.

குறிப்புகள்
-----------

1. ↑  கிஷோர் (2022-04-26). "ஆச்சர்யங்கள் நிறைந்த காஞ்சிபுரம் அய்யங்கார்குளம் நடவாவி கிணறு". *tamil.abplive.com*. 2022-06-25 அன்று பார்க்கப்பட்டது.
2. ↑  Correspondent, Vikatan. "காஞ்சிபுரம் வரதராஜர் நடவாவி உற்சவத்தில் என்ன சிறப்பு?". *www.vikatan.com/*. 2022-06-25 அன்று பார்க்கப்பட்டது.
***தம்*** என்பது 2003 ஆம் ஆண்டய இந்திய தமிழ் அதிரடி காதல் நகைச்சுவைத் திரைப்படமாகும். ஏ. வெங்கடேஷ் இயக்கி பூரி ஜெகன்நாத் எழுதிய இப்படத்தில் சிலம்பரசன், ரக்சிதா ஆகியோர் முக்கிய கதாபாத்திரங்களில் நடித்துள்ளனர். ஆஷிஷ் வித்யார்த்தி, எஸ். எஸ். ராஜேந்திரன் ஆகியோர் பிற வேடங்களில் நடித்துள்ளனர். இந்த படம் 2002ஆம் ஆண்டைய கன்னட திரைப்படமான *அப்புவின்* மறு ஆக்கம் ஆகும்.

கதை
---

சத்யா ( சிலம்பரசன் ) ஒரு காவலரின் மகன். சத்யா சண்டையில் ஈடுபட்டு சிறைக்கு செல்கிறான். அங்கு அவனது தந்தையே அவனை பிணையில் விடுவிப்பார். விருந்தில் குடித்துவிட்டு வீடு திரும்பிக்கொண்டிருந்தபோது, கல்லூரி மாணவர்களின் ஒரு குழு அவனை அடித்து உதைக்கிறது. அப்போது அங்குவந்த சுசித்ரா ( ரக்சிதா ) அவனை மருத்துவமனைக்கு அழைத்துச் சென்று குருதி கொடுக்கிறாள். அவள் ஒரு காவல் ஆணையரின் மகள். இதன் பின்னர், சத்யா சுசித்ராவை காதலிக்கிறான். இது படத்தின் பிற்பகுதியில் சத்யா தைரியமாக எதிர்கொள்ளவேண்டிய பல சிக்கல்களுக்கு காரணமாகிறது. இறுதியில், அனைத்தும் சரியாகிறது. மேலும் இந்திய காவல் பணிக்கு தேர்ந்தெடுக்கபட்டதற்கான கடிதத்தையும் சத்யா பெறுகிறான்.

நடிகர்கள்
---------

* சிலம்பரசன் சத்யாவாக
* ரக்சிரா சுசித்ராவாக
* ஆஷிஷ் வித்யார்த்தி திலக்காக
* எஸ். எஸ். ராஜேந்திரன் ஐ.எஸ்.பி.யாக
* டெல்லி கணேஷ் சொக்கலிங்கமாக
* லிவிங்ஸ்டன் பூபதியாக
* ராதாரவி
* சுமித்ரா
* நீலிமா ராணி
* பெசன்ட் ரவி

தயாரிப்பு
---------

இந்த படம் துவக்கத்தில் தெலுங்கு பதிப்பை ஒட்டி *இடியட்* என்று பெயரிடப்பட்டது. ஆனால் பின்னர் பெயர் மாற்றப்பட்டது. ஏ. வெங்கடேஷ் இந்த படத்தை பூரி ஜகன்தாத்தின் 2002 ஆண்டைய கன்னட திரைப்படமான *அப்பு படத்தின் மறு ஆக்கமாக தயாரித்தார்.* இது தெலுங்கில் 2002 இல் *இடியட்* என மறு ஆக்கம் செய்யப்பட்டது. இயக்குநர் வெங்கடேஷ் இப்படத்தில் கிரண் ராத்தோட்டை நடிக்க வைக்க முதலில் ஆர்வமாக இருந்தார். ஆனால் பின்னர் படத்தின் மூன்று பதிப்புகளிலும் தோன்றிய ரக்சிதாவையே தேர்ந்தெடுத்தார். படம் தயாரிக்கும் போது, சிலம்பரசன் ஒரு கட்டிடத்தின் ஐந்தாவது மாடியில் இருந்து ஆபத்தான தாவல் உட்பட தானே சொந்தமாக சாகச காட்சிகளில் நடித்தார்.

வெளியீடு
--------

*தம்* படமானது சிம்புவின் முதல் வணிக வெற்றிப் படமாகும்.

இசை
---

படத்தில் தேவா இசையமைத்த எட்டு பாடல்கள் உள்ளன. சபேஷ் முரளி படத்தின் பின்னணி இசையை மேற்கொண்டார். அசல் தெலுங்கு திரைப்படமான இடியட்டில் இருந்து சாணக்யா, பொல்லாத படவா, மனசே பாடல்களின் மெட்டுகள் மீண்டும் பயன்படுத்தப்பட்டன. பா. விஜய் மற்றும் கபிலன் ஆகியோர் பாடல் வரிகளை எழுதினர்.

| எண். | பாடல் | பாடகர்(கள்) | பாடல் வரிகள் |
| --- | --- | --- | --- |
| 1 | "அட்ரா அட்ரா டம்" | சிலம்பரசன், சபேஷ் | சிலம்பரசன் |
| 2 | "சாணக்யா சாணக்யா" | சாதனா சர்கம் | பா. விஜய் |
| 3 | "கலக்குவேன் கலக்குவேன்" I | சங்கர் மகாதேவன் | வாலி |
| 4 | "கலக்குவேன் கலக்குவேன்" II | சங்கர் மகாதேவன் |
| 5 | "கண்ணம்மா கண்ணம்மா" | உதித் நாராயண், அனுராதா ஸ்ரீராம் | கபிலன் |
| 6 | "கருப்போ சிவப்போ" | சிலம்பரசன் | பா. விஜய் |
| 7 | "மனசே மனசே" | ஹரிஹரன் |
| 8 | "பொல்லாத படவா" | மகாலட்சுமி ஐயர், கே.கே. |

குறிப்புகள்
-----------

1. ↑
2. ↑  "Simbhu". 2 January 2012 அன்று மூலம் பரணிடப்பட்டது. 2011-12-20 அன்று பார்க்கப்பட்டது.
3. ↑  "Nilacharal - A Tamil entertainment ezine presenting interesting contents and useful services". 3 June 2016 அன்று பார்க்கப்பட்டது.
4. ↑
5. ↑  "We've the best of both worlds'". p. 02. 6 ஏப்ரல் 2005 அன்று மூலம் பரணிடப்பட்டது. 3 June 2016 அன்று பார்க்கப்பட்டது – The Hindu (old) வழியாக.
6. ↑  Dum was Simbu's first hit
**பைபெரோசீன்** *(Biferrocene)* என்பது [(C5H5)Fe(C5H4)]2 என்ற வாய்ப்பாட்டைக் கொண்ட கரிம உலோகச் சேர்மம் ஆகும். பெர்ரோசீனை முறையான ஐதரசன் பிணைப்பு நீக்க வினைக்கு உட்படுத்துவதால் பைபெரோசீன் உருவாகிறது. இபபெரோசீன் பைபீனைல் மற்றும் பென்சீன் போன்ற சேர்மங்கள் இரண்டுடன் இணைந்த தொடர்பையும் கொண்டுள்ளது. ஆரஞ்சு நிறத்துடன் காற்றில் நிலைப்புத்தன்மை கொண்ட திண்மமாகவும் முனைவற்ற கரிமக் கரைப்பான்களில் கரையக்கூடியதாகவும் உள்ளது.

அயோடோபெரோசீனை உல்மான் பிணைப்பு வினைக்கு உட்படுத்துவதால் பைபெரோசீன் உண்டாகிறது. இதனுடைய ஓர் எலக்ட்ரான் ஆக்சிசனேற்றம் செய்யப்பட்ட வழிப்பொருளான [(C5H5)Fe(C5H4)]2+ அயனி ஒரு வகையான கலப்பு இணைதிறன் சேர்மமாக கவனத்தை ஈர்க்கிறது .

பைபெரோசெனைலீன் [Fe(C5H4)2]2 என்ற சேர்மம் இதனுடன் தொடர்புடைய ஓர் சேர்மமாகும். இதில் அனைத்து சைக்ளோபெண்டாடையீனைல் வளையங்களும் பிணைக்கப்பட்டுள்ளன. பைபெரோசீன் முறையாக ஒரு பல்வேலீன் ஈந்தணைவியிலிருந்து வருவிக்கப்படுகிறது. பைபெரோசெனைலீன் [Fe(C5H4)2]2 சேர்மம் இரண்டு ஈந்தணைவிகளில் இருந்து வரவழைக்கப்படுகிறது.

மேற்கோள்கள்
-----------

1. ↑  M. D. Rausch (1961). "Ferrocene and Related Organometallic π-Complexes. IV. Some Ullmann Reactions of Haloferrocenes". *J. Org. Chem.* **26**: 1802–1805. doi:10.1021/jo01065a026.
2. ↑  Cowan, D. O.; LeVanda, C.; Park, J.; Kaufman, F. (1973). "Organic Solid State. VIII. Mixed-Valence Ferrocene Chemistry". *Accounts Chem. Res.* **6**: 1-7. doi:10.1021/ar50061a001.
சஞ்சய் காந்தி தேசியப் பூங்கா
**சஞ்சய் காந்தி தேசியப்பூங்கா** (*Sanjay Gandhi National Park*) இந்தியாவின் மகாராட்டிர மாநிலம் ,மும்பை  க்கு அருகில் 87 கிமீ 2 (34 சதுர மைல்) பரப்பளவில் பாதுகாக்கப்பட்ட பகுதியாக அமைந்துள்ளது.

வரலாறு:
-------

இந்தப் பூங்கா 1983ல் மும்பை மாநிலத்தில் உள்ள தாணே இடத்தில் உள்ளது. இதன் பரப்பளவு 86.96 ச.கி.மீ ஆகும். பூங்காவுக்கு அண்மையான நகரம் மோரிவில் 3 கி.மீ. தூரத்தில் தான் இருக்கிறது. இந்த நகரமே இப்பூங்காவின் ரயில் நிலையமாகும்.

பூங்காவின் அமைப்பு:
-------------------

காட்டின் பெரும்பகுதி புன்செய் வகையானது. கன்ஹேரிகுகைகளை நெருங்கும் பகுதியில் ஆங்காங்கே ஒருசில என்றும்-பசுமை மற்றும் அரைகுறை என்றும்-பசுமைக் காடுகள் உள்ளன. தாவர இனங்கள் மாங்க்ரோவ், ஜாம்பல், தேக்கு ஆகியன. பூங்காவில் சுமார் 1000 வகையான பூக்கும் தாவரங்கள் இருக்கின்றன.

வன விலங்குகள்:
--------------

பூங்காவின் பிராணிகளில் சிறுத்தை, காட்டுப்பூனை, கீரி, நாற்கொம்புமான், சாம்பர், எலிமான், வராகம், ல்ங்கூர், குரங்கு, மகரம், முதலை முதல்யன அடங்கும்.

### பறவைகள்:

ஹான்பில்ஸ், புல்புல்ஸ், சூரியன் பறவைகள், மயில் மற்றும் மரம்கொத்தி.

அரசவால் ஈப்பிடிப்பான் என்னும் வலசைப் பறவையும் இங்கு வரும். மீன்கொத்திகள், மைனாக்கள், ரெட்டைவாள் குருவி, உழவாரக்குருவி, நீள்சிறகுடை கடற்பறவைகள், வெண்குருகு, நாரைகள் போன்றவை இங்கு காணலாம்.

மேற்கோள்கள்
-----------

1. ↑  Narkar, N.S. Mhaiske, V.M. Patil, V.K. Narkhede, S.S. and Malave, D.B. (2017). "Socio-Economic Impact of Tourism Activity on Local Stakeholders of Sanjay Gandhi National Park, Borivali, Mumbai". *Journal of Tree Sciences 36(2)*: 105−114.
**பையூர்** (paiyur) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.

வரலாறு
------

பெண்ணேஸ்வர மடம் பெண்ணேஸ்வரர் கோயிலில் உள்ள சிவன் கோயிலில் தென் திருச்சுற்றில் உள்ள தனிக்கல்லில் விஜயநகரப் பேரரசின் புக்கராயன் காலத்திய கல்வெட்டு உள்ளது. கி.பி 1410 ஆம் ஆண்டைச் சேர்ந்த இந்தக் கல்வெட்டில் பெண்ணேசுவரருக்கு அளிக்கப்பட்ட நிலக்கொடை பற்றிய செய்தி உள்ளது. அதில் பையூர் நாட்டுப் பிரிவு குறிக்கப்பட்டுள்ளது. இக்கோயில் அருகே உள்ள பாறையில் கி.பி. 1188 ஆண்டின் வீரராஜேந்திர சோழன் காலத்தைச் சேர்ந்த கல்வெட்டு உள்ளது. இதைக்கொண்டு பார்க்கும்போது இந்த ஊர்ப் பெயர் அக்காலத்தில் இருந்து மாறாமல் இருப்பது அறியவருகிறது.

அமைவிடம்
--------

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்திலிருந்து ஒரு கிலோமீlட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 272 கிலோமீட்டர் தொலைவிலும் உள்ளது.

மக்கள் வகைப்பாடு
----------------

2011 ஆண்டு மக்கள் கணக்கெடுப்பின்படி இக்கிராமத்தில் 1507 வீடுகள் உள்ளன. கிராமத்தின் மொத்த மக்கள் தொகையானது 5842 ஆகும். இதில் ஆண்கள் எண்ணிக்கை 2994, பெண்களின் எண்ணிக்கை 2848 என உள்ளது. மக்களின் கல்வியறிவு விகிதமானது 65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

ஊரில் உள்ள நிறுவனங்கள்
----------------------

* பையூர் மண்டல வேளாண் ஆராய்ச்சி நிலையம்

ஊரில் உள்ள கோயில்கள்
--------------------

* பையூர் கரக பொன்னியம்மன் கோயில்

மேற்கோள்கள்
-----------

1. ↑
2. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 112.
3. ↑

  


| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**காட்டுக்கொல்லை** என்பது ஒரு சிற்றூர். தமிழ் நாடு மாநிலம் கடலூர் மாவட்டம் குறிஞ்சிப்பாடி வட்டத்தில் உள்ளது. வடலூர் நகராட்சி யில் அடங்கியுள்ளது.

மக்கள்
------

இந்த ஊரில் சுமார் 75 குடும்பங்கள் உள்ளன.

அமைவிடம்
--------

வடலூர் சத்திய ஞான சபைக்கு வடக்கே ஒரு கிலோ மீட்டர் தொலைவில் காட்டுக்கொல்லை அமைந்துள்ளது. கடலூர் மாவட்டத்தில் புன்செய் நிலத்தை கொல்லை என அழைப்பது வழக்கம். ஒருகாலத்தில் காட்டுக்கு அருகில் இருந்த நிலத்தை காட்டுக்கொல்லை என அழைத்திருக்ககூடும். பிற்காலத்தில் அங்கு வீடுகட்டி குடியேறி மக்கள் வாழந்த போது அந்த ஊர் காட்டுகொல்லை என்றே பெயர் நிலைத்திருக்கும் என எண்ணத் தோன்றுகிறது. இந்த ஊரின் மேற்கில் சுமார் 100 மீட்டர் தொலைவு தூரம் வரை நெய்வேலி பழுப்பு நிலக்கரி சுரங்கம் வெட்டப்பட்டுள்ளது.

தொழில்
------

இங்கு வாழும் மக்கள் விவசாயத்தை மேற்கொண்டு வாழ்ந்து வந்தனர். இவ்வூரின் நிலத்திற்கு அடியில் பழுப்பு நிலக்கரி இருப்பதை அறிந்த என். எல். சி நிறுவனம் அவர்களின் நிலத்தை கையகப்படுத்திக்கொண்டது[]. அதற்கு இழப்பீடும் கொடுத்தது. அதனால் விவசாயத்தை நம்பி வாழ்ந்த மக்கள் கூலி வேலை செய்து வாழும் நிலைக்குத் தள்ளப்பட்டுள்ளனர். இவ்வூரின் தெற்கில் வடலூர் தொடர் வண்டி நிலையம் உள்ளது. ரயில் மூலம் நிலக்கரியைக் கொண்டு செல்ல நிலக்கரி சேமிப்பு கிடங்கு இங்கு அமைக்கப்பட்டுள்ளது.
இராம்பாக் அரண்மனை, ஜெய்ப்பூர் உடன் குழப்பிக் கொள்ளாதீர்கள்.
கட்டிடம் in அமிருதசரசு பஞ்சாப். இந்தியாவார்ப்புரு:SHORTDESC:கட்டிடம் in அமிருதசரசு பஞ்சாப். இந்தியா
 அமிர்தசரஸ், இராம்பாக் அரண்மனையின் நுழைவு வாயில்
 பஞ்சாபின் அமிர்தசரசிலுள்ள மகாராஜா ரஞ்சித் சிங்கின் கோடைகால அரண்மனைப் பற்றி பிரித்தானியர் காலத்தில் எழுதப்பட்ட விளக்கம்
**இராம்பாக் அரண்மனை** (**Ram Bagh Palace)** அல்லது **இராம்பாக் மகால்** என்பது இந்தியாவின் பஞ்சாபில் சீக்கிய பேரரசின் நிறுவனர் ரஞ்சித் சிங்கின் அரண்மனையாக இருந்தது. இதை கோடை அரண்மனையாக ரஞ்சித் சிங் பயன்படுத்தினார். இந்த அரண்மனை இராம்பாக் அல்லது பரந்தாரி என பிரபலமாக அழைக்கப்படும் ஒரு தோட்டத்தின் மையத்தில் அமைந்துள்ளது. இந்த அரண்மனை உட்பட முழு இராம்பாக் வளாகத்தையும் பஞ்சாப் அரசு 1997 இல் பாதுகாக்கப்பட்ட நினைவுச்சின்னமாக அறிவித்துள்ளது.

வரலாறு
------

மகாராஜா ரஞ்சித் சிங் தனது ஆட்சியின் கீழ் பல்வேறு பகுதிகளின் வளர்ச்சியையும் அழகுபடுத்துவதிலும் தீவிர அக்கறை கொண்டிருந்தார். அமிர்தசரசு நகரம் சீக்கியப் பேரரசின் ஆன்மீக மற்றும் கலாச்சார நடவடிக்கைகளின் மையமாகவும், பாங்கி சிற்றரசுப் பகுதிகளின் கோட்டையாகவும் இருந்தது. இது ரஞ்சித் சிங்கின் சிறப்பு கவனத்தைப் பெற்றது. வைசாக்கி, விஜயதசமி, தீபாவளி போன்ற சந்தர்ப்பங்களில் அவர் அமிர்தசரசு நகருக்கு வருவார். எனவே,இலாகூரின் சாலிமார் பூங்காவின் முகலாயக் கட்டிடக்கலை வடிவத்தில் ஒரு அழகான தோட்டத்தை உருவாக்கினார்.

ரஞ்சித் சிங் இறந்த பிறகு, பல பழைய கட்டிடங்கள் ஆங்கிலேயர்களால் கையகப்படுத்தப்பட்டன. சமீபத்திய ஆண்டுகளில், அரண்மனையும், இராம்பாக் வளாகத்தில் உள்ள மற்ற கட்டிடங்களும், நினைவுச்சின்னங்களும் பாதுகாப்பு இல்லாததால் அத்துமீறல் அல்லது அச்சுறுத்தலுக்கு உள்ளாகின. இதைக் கருத்தில் கொண்டு பஞ்சாப் மாநில அரசு முழு வளாகத்தையும் ஏப்ரல் 10, 1997 அன்று 'பாதுகாக்கப்பட்ட' பகுதியாக அறிவித்துள்ளது.

புகைப்படங்கள்
-------------

* அரண்மனையின் முன்புறத் தோற்றம்.அரண்மனையின் முன்புறத் தோற்றம்.
* அரண்மனையின் இடது பக்கத் தோற்றம்.அரண்மனையின் இடது பக்கத் தோற்றம்.
* அரண்மனையின் இடது பக்கத் தோற்றம்.அரண்மனையின் இடது பக்கத் தோற்றம்.
* இடது பக்கத் தோற்றமும், பின்பக்கத் தோற்றமும்இடது பக்கத் தோற்றமும், பின்பக்கத் தோற்றமும்
* பால்கனி.பால்கனி.
* சாளரத்தில் வேலைப்பாடுகள்சாளரத்தில் வேலைப்பாடுகள்
* மகாலின் உட்புற அறை.மகாலின் உட்புற அறை.
* உட்புற வடிவமைப்பு.உட்புற வடிவமைப்பு.
* அருங்காட்சியகம்அருங்காட்சியகம்

மேற்கோள்கள்
-----------

1. ↑
2. 1 2  "Clubs battle spades / Reviving Ram Bagh". *The Tribune* (India). 12 August 2007.. பார்த்த நாள்: 20 March 2018.
**ஆர். சுதர்சன்** (*R. Sudharsan*) என்பவர் ஒரு இந்திய திரைப்பட தொகுப்பாளர் ஆவார். இவர் குறிப்பாக தமிழ் திரைப்படங்களில் பணியாற்றியுள்ளார். இவர் ரா. பார்த்திபன் சம்பந்தப்பட்ட படங்களில் பெரும்பாலும் பணியாற்றியுள்ளார். இவர் மணிவண்ணனின் *நாகராஜ சோழன் எம்ஏ, எம்எல்ஏ* (2013) படத்தின் வழியாக அறிமுகமானார்.

தொழில்
------

சுதர்சன் கும்பகோணம் சாஸ்த்ரா பல்கலைக்கழகத்தில் கணினி அறிவியல் பட்டப்படிப்பை முடித்தார். பின்னர் சென்னை லயோலா கல்லூரியில் திரைப்பட தொகுப்பு படிப்பை படித்தார். 

சுதர்சன் மணிவண்ணனின் *நாகராஜ சோழன் எம்ஏ, எம்எல்ஏ* (2013) திரைப்படத்தின் மூலம் அறிமுகமானார், இயக்குனரின் மரணத்திற்குப் பிறகு, ரா. பார்த்திபன் சுதர்சனின் தொழில் வாழ்க்கைக்கு உதவுவதாக தெரிவித்தார். மேலும் அவரது அடுத்த படங்களான *கதை திரைக்கதை வசனம் இயக்கம்* ( 2014) மற்றும் *கோடிட்ட இடங்களை நிரப்புக* (2017) போன்ற படங்களில் வாய்ப்பளித்தார்.  சுதர்சன் *ஜீரோ* (2016) படத்திலும் பணிபுரிந்தார். அப்படத்தில் இவரது பணியை Behindwoods.com பாராட்டியதுடயது.

திரைப்படவியல்
-------------

### படத்தொகுப்பாளராக

* *நாகராஜ சோழன் எம்.ஏ, எம்எல்ஏ* (2013)
* *கதை திரைக்கதை வசனம் இயக்கம்* (2014)
* *ஜீரோ* (2016)
* *கோடிட்ட இடங்களை நிரப்புக* (2017)
* *தாயம்* (2017)
* *ஏமாலி* (2018)
* *ஒத்த செருப்பு அளவு 7* (2019)
* *மிக மிக அவசரம்* (2019)
* *இருட்டு* (2019)
* *தட்றோம் தூக்றோம்* (2019)

குறிப்புகள்
-----------

1. ↑  "காப்பகப்படுத்தப்பட்ட நகல்". 2017-01-16 அன்று மூலம் பரணிடப்பட்டது. 2021-07-30 அன்று பார்க்கப்பட்டது.
2. ↑
3. ↑
**இராயக்கோட்டை** (*Rayakottai*) இது தமிழ்நாட்டின் கிருஷ்ணகிரி மாவட்டம், தேன்கனிக்கோட்டை வட்டம், இராயக்கோட்டை என்ற ஊரில் உள்ள ஓரு மலைக் கோட்டை ஆகும். இது ஒரு பாதுகாக்கபட்ட நினைவுச் சின்னமாகும். பழைய தருமபுரி மாவட்டப் பகுதியில் இருந்த பாராமகால் என அழைக்கபடும் பன்னிரண்டு கோட்டைகளில் இராயக் கோட்டையும் ஒன்று.

கோட்டை
------

கோட்டை உள்ள இம்மலை கடல் மட்டத்தில் இருந்து ஏறக்குறைய 3239 அடி உயரமுடையது. இக்கோட்டையை தரைக்கோட்டை, மலைக்கோட்டை என இரு பிரிவுகளாகப் பிரிக்கலாம். மலைக்கோட்டை சிறந்த பாதுகாப்பு அரண்களைக் கொண்டது. பலகுளங்கள், வெடிமருந்துச் சாலைகள், இடிபாடுகளுடன் கூடிய பல கட்டடங்கள் உள்ளன.

மலைக்கோட்டையில் அரச பரம்பரையினர் வாழ்ந்தனர். அவர்களின் பாதுகாப்புக்காக தரைக்கோட்டைக் கட்டப்பட்டது. இந்த மலை உச்சியில் இருந்து ஜெகதேவிராயரின் மருமகள் தற்கொலை செய்து கொண்டாள் என்று சொல்லப்படுகிறது.

கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளின் ஒன்றாகவும், தலைமைக் கோட்டையாகவும் இருந்தது. இந்தியாவிற்கு போர்ச்சுக்கீசியர்கள், டச்சுக்காரர்கள் வந்த சமயத்தில் இந்த ஊரை மிக அதிகமாக பயன்படுத்தியிருக்கிறார்கள்.முதல் மூன்று மைசூர் போர்களிலும் இராயக்கோட்டை சிறப்பிடம் பெற்றது. ஐதர் அலி, திப்புவிற்கும், ஆங்கிலேயருக்கும் இடையே பல போர்கள் நடைபெற்றுள்ளன. மூன்றாவது ஆங்கிலேய-மைசூர்ப் போரில் இக்கோட்டை திப்புவிடமிருந்து மேஜர் கௌடி என்பவரால் 20, சூலை, 1791 இல் கைப்பற்றபட்டது. சிறீரங்கம் உடன்படிக்கையின் படி இக்கோட்டை ஆங்கிலேயர் வசமானது. தொடர்ந்து ஆங்கிலேயப்படை அங்கு தங்கியது. அக்காலகட்டத்தில் இறந்த படையினரின் உடல்கள் அங்கேயேப் புதைக்கப்பட்டன. அதில் முக்கியமானவர் ஜான் இன்னிஷ் ஆவார். அவர் இறந்த தேதி 20 மார்ச்சு 1802 என, இராயக்கோட்டைச் சாலையிலுள்ள பள்ளி அருகே இருக்கும் கல்லறை கூறுகிறது.

படங்கள்
-------

* "இராயக்கோட்டையிலுள்ள கோட்டை"ஹென்றி சோல்ட்"இராயக்கோட்டையிலுள்ள கோட்டை"  
ஹென்றி சோல்ட்
* "இராயக்கோட்டையிலுள்ள கோட்டை"தோமஸ் டானியல்"இராயக்கோட்டையிலுள்ள கோட்டை"  
தோமஸ் டானியல்
* "இராயக்கோட்டையிலுள்ள கோட்டை மதில் சுவர்""இராயக்கோட்டையிலுள்ள கோட்டை மதில் சுவர்"
* "இராயக்கோட்டையிலுள்ள கோட்டைக் கிடங்கு கட்டடம்""இராயக்கோட்டையிலுள்ள கோட்டைக் கிடங்கு கட்டடம்"
*

மேற்கோள்கள்
-----------

1. ↑   *கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 128.
2. ↑  தகடூர் வரலாறும் பண்பாடும், இரா.இராமகிருட்டிணன்.

வெளி இணைப்புகள்
---------------

* விக்கிமேப்பியாவில் இராயக்கோட்டை அமைவிடம்

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
*ஆல்பீசியா லெப்பெக்* மரத்தின் இலைகளும் பழமும்
**காட்டுவாகை மரம்** (*Albizia lebbeck*) நடுத்தரம் முதல் பெரிய அளவு கொண்ட மரம் ஆகும். இந்தியாவிலும் அதை அண்டிய துணைக் கண்டப் பகுதிகளிலும் இது நன்கு அறியப்பட்ட மரமாக விளங்குகிறது. *Albizia* தாவரக் குடும்பத்தைச் சேர்ந்த இந்த மரம், அக் குடும்பத்தின் 100 வரையான இனங்களுள் ஒன்று.

காட்டுவாகை, இந்தியத் துணைக் கண்டம், வடகிழக்குத் தாய்லாந்து, இந்தோனேசியாவின் கிழக்குப் பகுதியிலுள்ள தீவுகள் உட்பட்ட தென்கிழக்காசியாவின் சில பகுதிகள், வடக்கு ஆஸ்திரேலியப் பகுதிகள் என்பவற்றைத் தாயகமாகக் கொண்டது. எனினும் வெப்ப வலயப் பகுதிகளில் இது பரவலாகக் காணப்படுகின்றது. 600 தொடக்கம் 2500 மிமீ வரையான மழை வீழ்ச்சி கொண்ட பகுதிகளில் இது சிறப்பாக வளரக்கூடியது. எனினும் அதிலும் வரட்சியான இடங்களிலும் கூட இதனைக் காண முடிகின்றது.

பரவலாகக் கிளைத்து வளரக்கூடிய இம் மரம் 30 மீட்டர் விட்டம் வரை வளரக்கூடியது.

உசாத்துணைகள்
------------

லோரி, ஜே. பி; பிரின்சென், ஜே. எச்; பாரோஸ், டி. எம்; *Albizia lebbeck - a Promising Forage Tree for Semiarid Regions* பரணிடப்பட்டது 2007-04-05 at the வந்தவழி இயந்திரம்

இவற்றையும் பார்க்கவும்
----------------------

* மரங்கள் பட்டியல்
**இராம்கார் ஏரி** (*Ramgarh Lake*) இது, இந்தியாவில் இராசத்தான் மாநிலத்தில் உள்ள ஜம்வா ராம்கர் அருகே அமைந்துள்ள ஒரு செயற்கையான ஏரி ஆகும். இது கடைசியில்1999 ஆம் ஆண்டு நீர் நிரம்பிக் காணப்பட்டது. அதன்பின்னர் 2000 ஆம் ஆண்டில் இருந்து நீரின்றி வறண்டது.. இது ஜெய்ப்பூரிலிருந்து 32 கி.மீ. (20 மைல்) தொலைவில் 15.5 சதுர கிலோமீட்டர் (6.0 சதுர மைல்) பரப்பளவில் அமைந்துள்ளது. இந்த ஏரி 1876 இல் இராம் சிங் மகாராசாவால் இராம்காரில் வாழும் மக்கலுக்காகக் கட்டப்பட்டது. முன்னொரு காலத்தில் இது ஜெய்ப்பூர் நகருக்கு நீர் வழங்கும் முதன்மையான வளமாக இருந்தது. குறிப்பாக, மழைக்காலத்திற்குப் பிறகு இது ஒரு பெயர்பெற்ற சுற்றுலா மையமாக அமைகிறது.

இராம்கார் ஏரி, ஜெய்ப்பூர் மாவட்டம், இந்தியா, 2014.
செய்ப்பூர்

வரலாறு
------

1982 ஆம் ஆண்டு ஆசிய விளையாட்டுப் போட்டிகளில்போது ராம்கர் ஏரி மீது ஊர்வலம் நடைபெற்றது. வட்டார மக்கள் அரசின் கவனக் குறைவால் இந்த நீர்நிலை வறண்டுவிட்டதாகக் கருதுகின்றனர்.. 2011 ஆம் ஆண்டு இராசத்தான் உயர் நீதிமன்றம் மாவட்ட ஆட்சியரை அணுகி, நீர்ப்பாசன பகுதிக்கு சென்று ஏரியின் நீர்பிடிப்புப் பகுதியில் நீர் வராமல் தடுக்கும் கையகப்படுத்தல்களை நீக்குமாறு கட்டளையிட்டது. இருப்பினும் அணையின் நீர்பிடிப்புப் பகுதியிலுள்ள அத்துமீறல் இன்னும் நிலுவையில் உள்ளது. மேலும் நீர் மறுசீரமைக்கப்படும் என்ற சிறிய நம்பிக்கை கூட அப்பகுதி வாழ் மக்களிடையே நிலவவில்லை.

இராம்கார் கான்விலங்கு காப்பிடம்
-------------------------------

ஏரி அருகிலுள்ள பகுதிகளில் உள்ள அடர்ந்த காடுகளில் சிங்கங்கள், சிட்டல், நீல்கைய் உட்பட பலவகை விலங்குகள் வாழ்கின்றன. மேலும் இது 1982 ஆம் ஆண்டில் இந்திய அரசால் ஒரு கான்விலங்கு காப்பிடமாக அறிவிக்கப்பட்டது. அங்கு ஜம்வா மாடா என்ற கோவிலும் ஒரு பழைய கோட்டை இடிந்த நிலையில் அழியும் தருவாயிலும் உள்ளது.. இந்தக் காப்பிடம் கத்தியார்-கிர் உலர் இலையுதிர்காட்டுச் சூழல்வட்டாரம் சார்ந்த ஒரு பகுதியாகும்.

இராம்கார் அணை நீர்பிடிப்புப் பகுதி
----------------------------------

ஏரியின் நீர்பிடிப்புப் பகுதியில் பல ஊர்கள் உள்ளன. இவற்றில் சந்தவாசு, அமேர், மம்தோரி கலா, சங்கவலா பிசன்புரா ஆகியன அடங்கும்.

மேற்கோள்கள்
-----------

1. ↑  Sebastian, Sunny (2000-01-05). "Jaipur Lake a scorched bed now". *தி இந்து*.. பார்த்த நாள்: 26 August 2014.
2. ↑  "History of Jaipur". *urban.rajasthan.gov.in* (ஆங்கிலம்). 2021-01-13 அன்று பார்க்கப்பட்டது.
3. ↑  Singh, Ajay (2012-08-24). ""Damned" Ramgarh still dry". Times of India.. பார்த்த நாள்: 26 August 2014.
4. ↑
5. ↑  "Ramgarh Lake". *jaipur.org.uk*. 6 January 2013 அன்று பார்க்கப்பட்டது.
6. ↑  "Khathiar-Gir dry deciduous forests". *Terrestrial Ecoregions*. World Wildlife Fund. 2017-01-29 அன்று பார்க்கப்பட்டது.
**இராம்பூர் புசார் (Rampur Bushahr)** என்பது இந்திய மாநிலமான இமாச்சல பிரதேசத்தில் உள்ள சிம்லா மாவட்டத்தில் உள்ள ஒரு நகரம் மற்றும் நகராட்சி மன்றமாகும். இது சிம்லாவிலிருந்து 130 கி.மீ தூரத்தில் உள்ளது. மேலும் தேசிய நெடுஞ்சாலை 5 உடன் தியோக், நர்கந்தா மற்றும் குமார்சைன் வழியாக செல்கிறது

வரலாறு
------

 இராம்பூரில் சட்லஜ் பள்ளத்தாக்கு 1857 
பிரித்தானியர்கள் இருபத்தி எட்டு சிம்லா மலை மாநிலங்களில் புசாகரில் (பசாகர் என்றும் அழைக்கப்படுகிறது) ஒரு காலத்தில் பிராந்திய மற்றும் கண்டம் சார்ந்த வர்த்தகத்தில் முதலீடு செய்வதற்கும் இமயமலை வளங்களை சுரண்டுவதற்கும் ஆர்வமாக இருந்தது. இது வடக்கே ஸ்பிதி பள்ளத்தாக்குடன், மேற்கில் குமார்சைன் மற்றும் அன்னி, கிழக்கில் கின்னௌர் மற்றும் தெற்கில் ரோக்ரு மற்றும் கார்வால் ஆகியவற்றுடன் எல்லையாக உள்ளது. பிரிட்டிசு ஏகாதிபத்திய நிறுவனங்களில் ஒன்றாக இருந்த இது அரசியல்-பொருளாதார-பொருளாதார விசித்திரங்களுக்கு உட்பட்டது. 1947 இல் இந்திய ஒன்றியத்தில் சேர ஒப்புக் கொண்டது. 1948 மார்ச் 8, அன்று பஞ்சாப் மற்றும் சிம்லா ஆகிய இருபது சுதேச மலை மாநிலங்களுடன், பசாகர் ஒரு ஒப்பந்தத்தில் கையெழுத்திட்டது. இதன் விளைவாக இந்திய மாநிலமான இமாச்சல பிரதேசத்தில் அது சேர்க்கப்பட்டது. 

சட்லெஜின் இடது கரையில் 1,005 மீட்டர் தொலைவில் அமைந்துள்ள இராம்பூர் என்ற சிறிய நகரம் புசாகரின் குளிர்கால தலைநகராக செயல்பட்டது. மத்திய ஆசியா மற்றும் திபெத்துடன் இந்திய சந்தைகளில் இணைந்த முக்கிய வர்த்தக வழித்தடங்களுடன் நன்கு இணைந்திருந்ததால், இது வணிக நடவடிக்கைகளில் இணைந்திருந்தது. குறிப்பாக நவம்பர் மாதத்தில் லாவி கண்காட்சியின் போது, வடக்கு இமயமலையில் மிகப்பெரிய வர்த்தக நிகழ்வு காஷ்மீர், லடாக், யர்கண்ட் மற்றும் இந்திய நிலப்பரப்பில் இருந்து வர்த்தகர்களை ஈர்க்கிறது. ராம்பூரி கண்காட்சியின் தோற்றம் குறித்து, இந்திய மக்கள் தொகை கணக்கெடுப்பு (1961) தெரிவிக்கிறது: 

மேற்கு திபெத்தில் புனித தலங்களுக்கு புனித யாத்திரை செல்லும் வழிகளில் இராம்பூர் அமைந்துள்ளது. இந்த வழிகளை இந்துக்கள், பான் மற்றும் பௌத்தர்கள் பகிர்ந்து கொண்டனர். அதாவது கயிலை மலை மற்றும் மானசரோவர் ஏரி போன்றவை. சமயப் பரப்பு மற்றும் யாத்திரை நடவடிக்கைகள், வர்த்தக சாத்தியங்களால் தீவிரமடைந்து. திபெத்திய பௌத்தம் இந்த எல்லைப் பகுதிகளில் உறுதியான பகுதியை உருவாக்கியது. மேல் கின்னாரில் உள்ள நம்க்யா கிராமத்திலிருந்து இருபத்தி இரண்டு கிலோமீட்டர் தொலைவில், மேற்கு திபெத்துக்குச் செல்லும் வணிக வழித்தடங்களை இணைக்கும் ஷிப்கி கணவாய் அமைக்கப்பட்டது.

நிலவியல்
--------

இராம்பூர் 31.45 ° வடக்கிலும் 77.63 ° கிழக்கிலும் அமைந்துள்ளது.  இது சராசரியாக 1021 மீட்டர் (4429 அடி) உயரத்தில் உள்ளது. இது சட்லஜ் ஆற்றின் கரையில் அமைந்துள்ள மிக அழகான இடமாகும். இந்த நகரம் ஆசியாவின் மிகப்பெரிய நிலத்தடி நீர்மின் திட்டத்தின் தாயகமாகும் .

குறிப்புகள்
-----------

1. ↑  Halkias, Georgios (2009). "Loss of Memory and Continuity of Praxis in Rampur-Bashahr: an Itinerant Study of Seventeenth-Century Tibetan Murals." In *Contemporary Visions in Tibetan Studies*, eds. Brandon Dotson et al. Chicago: Serindia Publications, pp. 139–155.
2. ↑  Falling Rain Genomics, Inc - Rampur

வெளி இணைப்புகள்
---------------

* Photographs of Rampur-Bushahr  in SAS-Space
**சோகராபென் அக்பர்பாய் சாவ்தா** ,இந்தியாவின் குஜராத் மாநிலத்தில் 1923 முதல் 1997 ஆண்டு வரை வாழ்ந்த, காந்திய சமூக சீர்திருத்தவாதியும், மருத்துவச்சியும் சமூக சேவகரும், அரசியல்வாதியுமாவார். இவர், பனஸ்கந்தா தொகுதியிலிருந்து மூன்றாவது மக்களவை உறுப்பினராக தேர்ந்தெடுக்கப்பட்டுள்ளார்.

ஆரம்ப கால வாழ்க்கை
------------------

சோகராபென் 2 செப்டம்பர் 1923 அன்று குஜராத்தின் சபர்கந்தா மாவட்டத்திலுள்ள பிரந்திஜ் நகரில் ஜமியத்கான் உம்மர்கான் பதான் மற்றும் பிரந்திஜி ஆகியோருக்கு மகளாகப் பிறந்தவர். பள்ளிப்படிப்பின் பின்பாக தனது செவிலியர் பயிற்சி படிப்பை வர்தாவில் சோகராபென் படித்துள்ளார்.

சமூக வாழ்க்கை
-------------

செவிலியர் பயிற்சியை முடித்த சோகராபென், குஜராத் வித்யாபீடத்தில் செவிலியராகப் பணியாற்றத் தொடங்கி, பின்னர் மகாத்மா காந்தியின் சபர்மதி ஆசிரமத்திற்கு பணியாளராக சென்றுள்ளார். காந்தியின் ஆலோசனையின் பேரில், அவரும் அவரது கணவரும் தாழ்த்தப்பட்டவர்களின் சமூக மற்றும் ஆரோக்கிய நிலையை மேம்படுத்தும் நோக்கத்துடன் சனாலி கிராமத்திற்குச் சென்று, அங்கேயே ஒரு *ஆசிரமம்* அமைத்து குழந்தைகளுக்கு கல்விசாலை வழியாக கற்பித்து வந்துள்ளனர். பனஸ்கந்தா மாவட்டத்தில் காங்கிரஸ் கமிட்டியின் தலைவராகவும், அம்மாவட்டத்தின் சமூக நலத் திட்டத்தின் தலைவராகவும் சோகராபென் பணியாற்றியுள்ளார்.

3வது மக்களவைக்கான 1962 இந்தியப் பொதுத் தேர்தலின் போது, சோகராபென் இந்திய தேசிய காங்கிரஸின் சார்பில்பனஸ்கந்தாவில் போட்டியிட்டு 1,15,931 வாக்குகளைப் பெற்று வெற்றி பெற்றுள்ளார், ஆனால் இரண்டாவது இடத்தை பிடித்த சுதந்திராக் கட்சியின் வேட்பாளர் வெறும் 60,975 வாக்குகளைளையேப் பெற்றிருந்தார்.. அவரும் மைமூனா சுல்தானும் 3 வது மக்களவையில் இடம்பெற்றிருந்த இரு முஸ்லிம் பெண்கள் ஆவார்கள்.

தனிப்பட்ட வாழ்க்கை
------------------

சோகராபென், 1946 ஆம் ஆண்டில், சக காந்தியவாதியான அக்பர்பாய் தலுமியான் சாவ்தாவை குஜராத் வித்யாபீடத்தில் வைத்து திருமணம் செய்துள்ளார்.

1997 ஆம் ஆண்டில் சோகராபென் மரணித்தார். அடுத்த ஆண்டிலேயே, அவரது கணவர் அக்பர்பாயும் மரணித்துள்ளார்,

மேற்கோள்கள்
-----------

1. ↑  "Members Bioprofile: Chavda, Shrimati Zohraben Akbarbhai". மக்களவை (இந்தியா). 28 November 2017 அன்று பார்க்கப்பட்டது.
2. ↑  "Gandhians in Post Independence Gujarat" (PDF). Shodhganga. 28 November 2017 அன்று பார்க்கப்பட்டது.
3. ↑  "Members Bioprofile: Chavda, Shrimati Zohraben Akbarbhai". மக்களவை (இந்தியா). 28 November 2017 அன்று பார்க்கப்பட்டது.
4. ↑  "Statistical Report on General Elections, 1962 to the Third Lok Sabha" (PDF). இந்தியத் தேர்தல் ஆணையம். p. 120. 28 November 2017 அன்று பார்க்கப்பட்டது.
5. ↑  Falahi, Mumtaz Alam (3 August 2009). "Milli Council to launch mass movement on women reservation". TwoCircles.Net. 28 November 2017 அன்று பார்க்கப்பட்டது.
[*தொடர்பிழந்த இணைப்பு*]
**சோ ஓயு** (அல்லது கோவோவுயாக்; நேபாள மொழியில் चोयु சோயு, திபெத்திய மொழியில் *jo bo dbu yag* ஜொ போ த்பு ஓயு, சீன மொழியில் 卓奧有山 சௌ ஆஓயு ஷான்) மலையானது உலகிலேயே ஆறாவது உயரமான மலை ஆகும். இது இமய மலைத்தொடரில் உள்ளது. எவரெஸ்ட் மலைக்கு மேற்கே 20 கி.மீ தொலைவில் நேபாளத்திற்கும் சீனாவிற்கும் இடையே உள்ளது. சோ ஓயு என்றால் திபெத்திய மொழியில் பசும்நீல அம்மன் என்று பொருள்படும்.

சோ ஓயு மலையை முதன்முதலாக ஏற 1952ல் எரிக் ஷிப்டொன் (Eric Shipton) தலைமியில் ஒரு முகாம் முயன்றது. ஆனால் 6,650 (21,820 அடி) உயரத்திற்கு மேலே அன்றைய நிலைமையில் ஏற முடியாதவாறு பனி முகடு ஒன்றை எதிர்கொள்ள வேண்டியிருந்ததால் ஏறுவது கைவிடப்பட்டது. இன்றைய முறைப்படி இவ்வகை பனி முகடுகளைக் கடக்க கையிறேணிகள் பயன்படுத்தப்படுகின்றது. அக்டோபர் 19, 1954ல் முதன்முத்லாக
ஹெர்பர்ட் டிச்சி (Herbert Tichy), யோசெப் யோஃலெர் (Joseph Jöchler) மற்றும் ஷெர்ப்பா பசாங் தவா லாமா (Pasang Dawa Lama) ஆகியவர்கள் தென்மேற்கு முகமாக ஏறி வெற்றி கண்டார்கள். இவர்கள் ஆஸ்ட்டிரியா நாட்டின் அணியினர் ஆவர். சோ ஓயு மலைதான் 8000 மீட்டருக்கும் அதிகமான உயரமுள்ள மலைகளில் ஐந்தாவதாக ஏறி வெற்றி கொண்ட மலை. இதற்கு முன்னர் மற்றவர்கள் அன்னபூர்னா மலையை ஜூன் 1950லும், எவரெஸ்ட் மலையை மே 1953லும், நங்கா பர்பத் மலையை ஜூலை 1953லும், கே-2 மலையை ஜூலை 1954லிலும் ஏறி வெற்றி கொண்டனர்.


1. ↑  "China I: Tibet – Xizang". Peaklist.org. 2014-05-29 அன்று பார்க்கப்பட்டது.
**ஏரியல் விரிகுடா தீவுகள்** *( Aerial Bay Islands)* என்பவை அந்தமான் தீவுகளில் உள்ள ஒரு தீவுக்கூட்டம் ஆகும். இந்தியாவின் ஒன்றியப் பகுதிகளில் ஒன்றான அந்தமான் நிக்கோபார் தீவுகள் நாட்டின்  வடக்கு மற்றும் மத்திய அந்தமான் மாவட்ட நிர்வாகத்திற்கு உட்பட்ட பகுதியாகும். இத்தீவுக் கூட்டத்தில் சிமித் தீவு மட்டுமே பெரியதும் குடியிருப்புப் பகுதியுமாகும்.

புவியியல்
---------

13° 18′ 0″ வடக்கு மற்றும் 93° 1′ 48″ கிழக்கு என்ற அடையாள ஆள்கூறுகளில் ஏரியல் விரிகுடா தீவுகள் அமைந்துள்ளன. சாதம் தீவு. ரோசு தீவு, ஆக்சு தீவு முதலியன இங்குள்ள பிற தீவுகளாகும்.

நிர்வாகம்
---------

திக்லிபூர் தாலுக்கா நிர்வாகத்தின் கீழுள்ள ஒரு பகுதியாக, ஏரியல் விரிகுடா தீவுகள் இயங்குகின்றன.

மக்கள் தொகையியல்
----------------

இத்தீவுகளில் உள்ள மூன்று கிராமங்களில் மொத்தமாக 600 நபர்கள் வசிக்கின்றனர்.

மேற்கோள்கள்
-----------

1. ↑  "Village Code Directory: Andaman & Nicobar Islands" (PDF). Census of India. 2011-01-16 அன்று பார்க்கப்பட்டது.
2. ↑  pic
3. ↑  "DEMOGRAPHIC – A&N ISLANDS" (PDF). andssw1.and.nic.in. 2017-08-28 அன்று மூலம் (PDF) பரணிடப்பட்டது. 2016-09-23 அன்று பார்க்கப்பட்டது.
இலங்கைத் தீவின் கிழக்கு மாகாணத்திலுள்ள அம்பாறை மாவட்ட, சம்மாந்துறை தேர்தல் தொகுதியில் அமைந்துள்ள புராதன வரலாற்றைக் கொண்டதொரு ஊர் இறக்காமம்.

78.2 சதுர கிலோமீற்றர் நிலப்பரப்பு, 8.2 சதுர கிலோமீற்றர் நீர்ப்பரப்பு அடங்கலாக 84.3 சதுர கிலோமீற்றர் பரப்பளவைக் கொண்டுள்ளது. 2013 ஆம் ஆண்டுக்கான சனத்தொகை கணக்கெடுப்பின்படி இங்கு முஸ்லிம்கள் 15,476, சிங்களவர்கள் 997, தமிழர்கள் 346 பேர் வசிக்கின்றனர். இதில் தமிழ் மொழியைத் தாய்மொழியாகக் கொண்டவர்கள் 15,822 ஆகும்.

இறக்காமம் வடக்குத் திசையில் அம்பாறை நகரையும், கிழக்குப் புறமாக அக்கரைப்பற்று, அட்டாளைச்சேனை ஊர்களையும், மேற்கில் நீத்தைப் பிரதேசத்தையும், மேற்குத் திசையில் ஹிங்குறான என்னும் ஊரையும் எல்லைகளாகக் கொண்டிருக்கிறது.

78.2 சதுர கிலோமீற்றர் நிலப்பரப்பில் 5742 ஏக்கரில் நெல் சாகுபடியும், 2428 ஏக்கரில் கரும்பு சாகுபடியும் செய்யப்படுகின்றன. இங்கு விவசாயம் மட்டுமன்றி கூரை ஓடுகள், செங்கற்கள் மற்றும் சீமந்துக்கற்கள் ஆகியன உற்பத்தி செய்யப்படுகின்றன. இங்குள்ள நன்னீர் குளங்களில் 'இறக்காமம் வில்லுக்குளம்' 15,666 ஏக்கர் நீர்ப்பரப்பைக் கொண்டதாகவும், இலங்கையில் தூய நீரைக் கொண்டுள்ள இரண்டாவது குளமாகவும் உள்ளது. இறக்காமம் இலங்கையின் உலர் வலயத்தினுள் அடங்குவதால், சராசரி வெப்பநிலையாக 30°C உள்ளது. வடகீழ் பருவப் பெயர்ச்சிக் காற்றின் மூலம் ஒக்டோபர் மாதம் முதல் ஜனவரி மாதம் வரையிலான காலப்பகுதியில் கணிசமான அளவு மழைவீழ்ச்சி கிடைக்கிறது. சராசரி மழைவீழ்ச்சி 22 mm ஆகும்.

### மேற்கோள்கள்

1. ↑  இலங்கைக் குடியரசின் சனத்தொகைக் கணக்கெடுப்பு 2013, அரசாங்க அச்சகம்
2. ↑  அரச வர்த்தமானி 29.05.2009
3. ↑  Department of Meteorology, Srilanka
இறக்கைத் துடுப்புக்களின் இயக்கத்தால் ஏற்படும் வானூர்தியொன்றின் உருட்சி.
**இறக்கைத் துடுப்பு** (aileron) என்பது, நிலைத்த இறக்கை வானூர்திகளின் இறக்கை ஒவ்வொன்றினதும் பிற்பகுதியில் காணப்படும் பிணைச்சற் பறப்புக் கட்டுப்பாட்டு மேற்பரப்பு ஆகும். இறக்கைத் துடுப்புக்கள், இணைகளாக, வானூர்தியின் உருட்சியைக் (வானூர்தியின் நீள் அச்சைச் சுற்றிய இயக்கம்) கட்டுப்படுத்துவதற்குப் பயன்படுகிறது. வானூர்தியின் உருட்சி பொதுவாக அதன் பறப்புத் திசையை மாற்றுகிறது. 

1864 இல் எழுதப்பட்ட, *வான்வழி இயக்கம் தொடர்பாக* *(On Aërial Locomotion)* என்னும் ஆய்வுக் கட்டுரையை அடிப்படையாகக் கொண்டு 1868 இல் பிரித்தானிய அறிவியலாளரும், கண்டுபிடிப்பாளருமான மத்தியூ பியார்சு வாட் போல்ட்டன் என்பவருக்கு முதன்முதலாக இறக்கைத் துடுப்புக்கான காப்புரிமை வழங்கப்பட்டது. 19 ஆம் நூற்றாண்டில் இறக்கைத் துடுப்புத் தொடர்பிலும், அதை செயற்பாட்டு அடிப்படையில் ஒத்த இறக்கை முறுக்கல் தொடர்பிலும் விரிவான முற்பட்ட ஆக்கங்கள் இருந்தபோதும், 1906 ஆம் ஆண்டு ஓகியோவில் உள்ள டேட்டனைச் சேர்ந்த ரைட் சகோதரர்களுக்கு, வானூர்திகளின் கட்டுப்பாட்டு மேற்பரப்புக்களை இயக்குவதற்கான வானியக்கவியல் கட்டுப்பாட்டு முறையைக் கண்டுபிடித்ததற்காக ஐக்கிய அமெரிக்கா காப்புரிமை வழங்கியது. முதலாம் உலகப் போர் வரை இது தொடர்பில் அமெரிக்காவில் பல வழக்குகள் தொடுக்கப்பட்டன.

வரலாறு
------

இறக்கைத் துடுப்பைக் குறிக்கும் ஆங்கிலச் சொல்லான *எய்லெரோன்* *(aileron)* என்பது "சிறிய இறக்கை" என்னும் பொருள்கொண்ட பிரெஞ்சுச் சொல்லாகும். பிரெஞ்சு மொழியில் இச்சொல் பறவைகளின் இறக்கைகளின் நுனிப் பகுதியையும் குறிக்கிறது. பறவைகள் இப்பகுதியைப் பயன்படுத்தியே தமது பறப்பைக் கட்டுப்படுத்துகின்றன என்பதால், அதே செயற்பாட்டைக் கொண்ட வானூர்திப் பகுதிக்கும் இப்பெயர் ஏற்பட்டது. "சிறிய இறக்கை" என்னும் பொருளில் இச்சொல் 1877 இன் காசெல்லின் பிரெஞ்சு - ஆங்கில அகரமுதலியில் காணப்பட்டாலும், வானூர்தி தொடர்பில் இச் சொல் 1908 ஆம் ஆண்டிலேயே புழக்கத்துக்கு வந்தது.

மேற்கோள்கள்
-----------

1. ↑  aileron (n.), Online Etymology Dictionary. Retrieved 26 April 2013.
2. ↑  Aileron, nom masculin பரணிடப்பட்டது 2014-04-26 at the வந்தவழி இயந்திரம், Larousse online French dictionary. Retrieved 2 May 2013.
3. ↑  Parkin 1964, p. 66.
சுகதா போசு
**சுகதா  போசு** ( Sugata Bose 7, செப்டம்பர் 1956)  என்பவர் இந்திய வரலாற்றாளர், நூலாசிரியர்,  அரசியலாளர் மற்றும் பேராசிரியர் ஆவார். தென் ஆசியா பற்றியும் இந்தியப் பெருங்கடல் பற்றியும் ஆய்வுகள் செய்தவர்.  இந்திய விடுதலைப் போராட்ட வீரர் சுபாசு சந்திர போசின் தம்பி  பெயரன் ஆவார்.

வாழ்க்கைக் குறிப்புகள்
----------------------

சுகதா போசு கொல்கத்தா பிரசிடென்சி கல்லூரியில் படித்துப்  பின்னர்  கேம்பிரிச்சுப் பல்கலைக் கழகத்தில் ஆய்வுப் பட்டமும் பெற்றார்.
2001 ஆம் ஆண்டு வரை டப்டஸ் பல்கலைக் கழகத்தில் கற்பிக்கும் ஆசிரியராக இருந்தார். கடல் வரலாறு குறித்து ஆய்வு செய்ய ஆர்வர்ட்  கார்டினர் பேராசிரியர் பதவியை ஏற்றார். பிரசிடென்சி பல்கலைக் கழகத்தைத் தரமான பல்கலைக் கழகமாக உயர்த்துவதற்கு ஆலோசனைக் குழுவின் தலைவர் ஆனார். கொல்கத்தாவில்    நேதாஜி ஆராய்ச்சி மையத்தின் இயக்குநராகப் பொறுப்பேற்றார்.  இவர் 2014 முதல்  திரிணாமுல் காங்கிரசின் நாடாளுமன்ற உறுப்பினர். சாத்வ்புர் தொகுதியிலிருந்து தேர்ந்தெடுக்கப்பட்டார்.

ஆய்வுகள் மற்றும் நூல்கள்
------------------------

காலனிய ஆட்சிக்கால அரசியல் பொருளாதார நிலை,  காலனிய ஆட்சியின் பிந்தைய கால நிலை ஆகியவற்றோடு ஒப்பிட்டு ஆய்வு செய்தார். கிராமப்புரம், நகரம்  ஆகியவற்றுக்கிடையே நிலவும் வேறுபாடுகள் குறித்தும் பதிவுகள் செய்தார்.
'நவீன தெற்கு ஆசியா --வரலாறு பண்பாடு அரசியல் பொருளாதாரம்' என்ற பெயரில் ஒரு நூலை ஆயிசா சலால் என்பவருடன் சேர்ந்து
எழுதினார்.
நூறு தொடுவானம் என்ற நூலில் 2004 திசம்பரில் 26 ஆம் நாளில்  இந்திய பெருங்கடலில்  உருவான  சுனாமி ஏற்படுத்திய மாற்றங்கள் விளைவுகள் பற்றி எழுதியுள்ளார்.
நேதாஜி சுபாசு  சந்திர போஸின் வரலாறு பற்றியும் அவருடைய போராட்டங்கள் பற்றியும் ஒரு நூலில் எழுதியுள்ளார்.

மேலும் பார்க்க
--------------

* சுகதா போசு இணைய தளம்
*

மேற்கோள்
--------

1. ↑  Phillips, Lauren (1 April 2001). "Harvard hires Sugata Bose, Tufts' South Asian center founder". The Tufts Daily.
இறக்கைக்கான பிணை சட்டங்களையும், பறப்பின்போது இறக்கைகளை முறுக்குவதற்குப் பயன்பட்ட குச்சிகளுடன் இணைக்கப்பட்ட இழைகளையும் காட்டும், ரைட் சகோதரர்களின் 1899 இன வானூர்தியின் வரைபடம்.
**இறக்கை முறுக்கல்** (Wing warping) என்பது, பக்கவாட்டுக் (உருட்சி) கட்டுப்பாட்டுக்காக நிலைத்த இறக்கை வானூர்திகளில் பயன்பட்ட தொடக்ககால முறை ஆகும். இம்முறை ரைட் சகோதரர்களால் பயன்படுத்தப்பட்டுக் காப்புரிமை பெறப்பட்டது. இது இறக்கைகளின் இரு முனைகளையும் எதிர்த் திசைகளில் முறுக்குவதற்காகக் கப்பிகளையும் கம்பி வடங்களையும் கொண்டதாக அமைக்கப்பட்டிருந்தது. பல அம்சங்களில் இந்த அணுகுமுறை கடதாசி வானூர்திகளில் அதன் இறக்கைகளின் பின் பகுதியை வளைத்து அவற்றின் இயக்கத்தை ஒழுங்குபடுத்துவதற்கு ஒப்பானது.

பல பறவைகள் தமது பறப்பைக் கட்டுப்படுத்துவதற்காக இறக்கை முறுக்கலைப் பயன்படுத்துகின்றன. இது தொடக்ககால வானூர்தி வடிவமைப்பில் குறிப்பிடத்தக்க செல்வாக்குச் செலுத்தியது.

விளக்கம்
--------

நடைமுறையில், பெரும்பாலான இறக்கை முறுக்கல் வடிவமைப்புக்களில் அமைப்பு உறுப்புக்கள் வளையவேண்டி இருப்பதால், கட்டுப்படுத்துவது கடினம் என்பதுடன் அமைப்புச் சிதைவுகளும் ஏற்படக்கூடும். 1911 ஆம் ஆண்டிலேயே பக்கவாட்டுக் கட்டுப்பாட்டுக்கு, குறிப்பாக இருதள இறக்கை வானூர்தி வடிவமைப்புக்களில் இறக்கை முறுக்கலுக்குப் பதிலாக இறக்கைத் துடுப்புக்கள் மிகப் பொதுவாகப் பயன்படத் தொடங்கின. அக்காலத்து ஒருதள இறக்கை வானூர்தி வடிவமைப்புக்கள் பெருமளவு நெகிழ்வுத்தன்மை கொண்டவை ஆதலால் இறக்கை முறுக்கலுக்கு கூடுதல் பொருத்தமானவையாகக் காணப்பட்டன. ஆனாலும், 1915க்குப் பின்னர் ஒருதள இறக்கை வானூர்திகளுக்கும் இறக்கைத் துடுப்புக்களே நியமமாக ஆயின.

மேற்கோள்கள்
-----------
**இறங்குகுடிக் குன்றநாடன்** சங்ககாலப் புலவர்களில் ஒருவன். இவனது பாடல் சங்கநூல் தொகுப்பில் ஒன்றே ஒன்று மட்டும் உள்ளது. அது அகநானூறு 215 எண் கொண்ட பாடலாக உள்ளது.

அரசன் புலவன்
------------

குன்றநாடனார் என்று இவரைக் குறிப்பிடாமல் குன்றநாடன் என்று மதிப்பு இடைச்சொல்லேற்றம் இல்லாமல் குறிப்பிடப்படுவதால் இவன் இறங்குகுடிக்குன்றம் என்னும் ஊரின் சிற்றரசன் என்பதை உணரலாம்.

பாடல் தரும் செய்தி
------------------

இது பாலைத் திணைப் பாடல். அவன் பிரிந்துவர விரும்பியதை அவளிடல் தோழி சொல்கிறாள். அவள் பிரிவை விரும்பவில்லை. விரும்பவில்லை என்பதைத் தோழி அவனிடம் சொல்லும் பாடல் இது.

அவன் பொருள் தேடச் செல்லும் வழியை அவள் நினைக்கிறாள். வளைந்திருக்கும் பெரிய முகடுகளைக் கொண்ட குன்றத்தின் மேலேறிச் செல்லவேண்டும். அங்குப் பல்வேறு மொழிகளைப் பேசும் மக்கள் இருப்பர். அவனுக்குத் துணை அவன் கையிலிருக்கும் வேலும், அவன் ஆற்றலும் மட்டுந்தான். அங்குப் பதுங்கியிருந்து வேட்டையாடி வாழ்வோர் வேட்டை கிடைக்கவில்லை என்றால் அந்த வழியில் செல்வோரின் பொருளுக்காக அவர்களை அம்பெய்தி வீழ்த்துவர். அவர்களின் உடலை எருவைக்கழுகுகள் காலால் மிதித்துக்கொண்டு கிழித்து உண்ணும். தன் பேடை எருவைக்கும் ஊட்டும். இவர்கள் இறந்ததை எண்ணி வெறுமனே கவலைப்பட்டுக்கொண்டு உயிர்வாழும் வன்நெஞ்சக்காரருக்கே இத்தகு வழியில் சென்றுவா என்று சொல்லமுடியும். - இவ்வாறு அவள் சொன்னதாகத் தோழி சொல்கிறாள். விளைவு அவன் பிரிந்து செல்வதை நிறுத்திவிடுகிறான்.

மேற்கோள்கள்
-----------
**இறப்பு விசாரணை அறிக்கை** அல்லது **மரண விசாரணை அறிக்கை** அல்லது **பிரேத விசாரணை அறிக்கை** (Inquest report), இந்தியக் குற்றவியல் நடைமுறைச் சட்டம், 1973, பிரிவு 174-இன் படி, சந்தேகத்திற்கு முறையில் இறந்தவர் குறித்தான விசாரணை அறிக்கை காவல் துறை அதிகாரியால் பதிவு செய்யப்படும்.

தற்கொலை அல்லது பிறரால், அல்லது விலங்குகளால் அல்லது இயந்திரக் கருவியால், அல்லது விபத்தால், அல்லது சந்தேகத்திற்குரிய முறையில் இறந்தவரின் உடலை, இறந்தவரின் உறவினர்கள் அல்லது அப்பகுதியில் வாழும் அல்லது தொழில் செய்யும் நான்கு நபர்கள் முன்னிலையில், காவல் துறை அதிகாரிகள் இறந்தவரின் உடலில் காணப்படும் எலும்பு முறிவுகள், தோற்காயம், கன்றிப்போன காயம், இரத்தம் கட்டிய உடற்பகுதிகள், ஆயுதங்களால் உடல் தாக்குண்டத்திற்கான அடையாளங்கள், இறந்தவரின் அங்க அடையாளங்கள், நிறம், உயரம், வயது, அணிந்திருந்த ஆடைகளின் நிறங்கள் குறித்து அறிக்கையாக பதிவு செய்யப்படுகிறது. இறப்பு விசாரணை அறிக்கையில் காவல் துறை அதிகாரி மற்றும் நான்கு சாட்சிகளின் கையொப்பங்கள் பெற்று, இறப்பு விசாரணை அறிக்கையை மாவட்ட நீதிபதி அல்லது உட்கோட்ட நீதிபதிக்கு அனுப்பப்படும்.

இறப்பு விசாரனை அறிக்கை பதிவு செய்த பின்னரே இறந்தவரின் உடலை காவல் துறையினரால், பிணக்கூறு ஆய்வுக்காக அரசு மருத்துவ மனைக்கு அனுப்பி வைக்கப்படும்.

திருமணமாக பெண்கள்
-----------------

* திருமணமாகி ஏழு ஆண்டுகளுக்குள் எக்காரணத்தினாலும் தற்கொலை கொண்ட பெண்கள் விசயத்திலும் மற்றும் திருமணமாகி ஏழு ஆண்டுகளுக்குள் இறந்த பெண்ணின் உறவினர்கள், அப்பெண்ணின் இறப்பில் சந்தேகம் இருப்பதாக காவல் துறையினரிடம் புகார் அளித்தால், காவல்துறையினர் கட்டாயமாக இறப்பு விசாரணை அறிக்கை பதிவு செய்ய வேண்டும்.

இதனையும் காண்க
--------------

* முதல் தகவல் அறிக்கை
* பூஜ்ஜியம் முதல் தகவல் அறிக்கை

மேற்கோள்கள்
-----------

1. ↑  Inquests and inquest reports
2. ↑  Inquest report
3. ↑  Section 174 in The Code Of Criminal Procedure, 1973
4. ↑  Inquest report - Object and scope

வெளி இணைப்புகள்
---------------

* Inquest report
**கொங்கு தேச ராஜாக்கள்** என்பது தொன்ம நூலாகும். இதை வரலாற்று நூலாக எடுத்துக்கொள்ள முடியாது என ஆய்வாளர்கள் கூறியுள்ளனர். இந்த நூலில் உள்ள கதைப்படி கங்கநாட்டை முதலில் ரெட்டி வம்சமும், பின்னர் கங்க வம்சமும்,, அரசாண்டதாக சொல்கிறது. இந்த கதை நூலில் கூறப்படும் கங்க வம்ச அரசர்கள் வரலாற்று கால அரசர்களாக இருந்தாலும் கங்கநாட்டை கொங்குநாட்டாக சித்தரித்ததோடு அல்லாமல் கங்கநாட்டை ஆண்ட அரசர்களை எல்லாம் தவறாக கொங்கு நாட்டு அரசர்களாக கூறுகிறது இந்நூல்.

கதையில் கூறப்படும் ரெட்டி வம்சம்
--------------------------------

1. ஸ்ரீ வீரராஜ சக்கரவர்த்தி
2. கோவிந்தராயன்
3. கிருட்டிணராயன்
4. கலைவல்லவராயன்
5. கோவிந்தராயன்-I
6. சதுர்ப்புய கன்னரதேவ சக்கரவர்த்தி
7. திருவிக்கிரமதேவ சக்கரவர்த்தி

கதையில் கூறப்படும் கங்க வம்சம்
------------------------------

இவர்கள் வரலாற்று கால அரசர்கள். இருந்தாலும் கங்கநாட்டை கொங்குநாட்டாக சித்தரித்ததோடு அல்லாமல் கங்கநாட்டை ஆண்ட அரசர்களை எல்லாம் கொங்கு நாட்டு அரசர்களாக கூறுகிறது நூல்.

1. கொங்கணி வர்மன்
2. மாதவ மகாதிராயன்
3. அரிவர்ம மகாதிராயன்
4. விஷ்ணுகோப மகாதிராயன்
5. வளத்துக் கொண்ட மாதவ மகாதிராயன்
6. கிருட்டிண வர்மன்
7. கொங்கணி வர்மன்-I
8. துர்வினிதன்
9. புஷ்கராயன்
10. திருவிக்கிரமராயன்
11. பூவிக்கிரமராயன்
12. கொங்கணி மகாதிராயன்
13. ராஜகோவிந்தராயன்
14. சிவகாமராயன்
15. பிரிதிவி கொங்கணி மகாதிராயன்
16. இராஜமல்ல தேவராயன்
17. கெந்த தேவராயன்
18. சத்தியவாக்கிய ராயன்
19. குணதுத்தும ராயன்
20. இராஜமல்ல தேவராயன்- I

ஆய்வாளர் தரப்பு கண்டனங்கள்
--------------------------

கொங்கு தேச ராஜாக்கள் என்னும் இந்த பழங்கதை நூலை தொடர்ந்து ஆய்வுத்துறை மாணவர்கள் வரலாற்று நூல் போல் பயன்படுத்துவதை நீலகண்ட சாஸ்திரி தன் "Historical Method in Relation to Indian History" நூலில் கண்டித்துள்ளார். இது வரலாற்று ஆவணமாகக் காட்ட இது எந்த ஒரு சான்றையும் காட்டவில்லை என்பதும் ஆய்வாளர்கள் கருத்தாகும். இதை மதுரைத் தல வரலாறு என்றும் புராணக்கதையையும் கெலடி நிருப விஜயம் என்னும் வரலாற்றுக்கு ஒத்து வராத நூல்களையும் தழுவி எழுதப்பட்டது என்பதால் இதில் உள்ள எல்லா வரலாறுகளையும் ஏற்றுக்கொள்ள மறுக்கின்றனர் ஆய்வாளர்கள்.

சான்றாவணம்
----------

1. 1 2  கொங்கு நாட்டு வரலாறு- (பக்கம்-92-95)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
2. ↑  கொங்கு நாட்டு வரலாறு- (பக்கம்-91)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழகம்-1954-
3. ↑  The Kongudesarajakkal is another chronicle which has been on the whole rather overrated by students of South Indian History. Of course there are parts of this chronicle which will escape this condemnation.
4. ↑  But it pretends to give us a systematic chronology which it is very difficult to fit into the definitely known facts of South Indian History. ' The Keladinripa Vijaya is a Kanarese chronicle